EASTW 23 ปีจ่ายแค่ 342 ล้าน
ไฮไลท์มันอยู่ตรง EASTW รายเดิมที่ได้รับมอบทรัพย์สินและสิทธิ์บริหารท่อส่งน้ำสายหลักภาคตะวันออกดังกล่าว จากกรมธนารักษ์ในปัจจุบัน
ไฮไลท์มันอยู่ตรง EASTW รายเดิมที่ได้รับมอบทรัพย์สินและสิทธิ์บริหารท่อส่งน้ำสายหลักภาคตะวันออกดังกล่าว จากกรมธนารักษ์ในปัจจุบัน
14 ก.พ. 2565

สุดท้าย “บอร์ดที่ราชพัสดุ” ที่มี สันติ พร้อมพัฒน์ รมช.คลัง นั่งหัวโต๊ะ เป็นประธาน มีมติ 6 ต่อ 4 ให้ชะลอการพิจารณาอนุมัติผลการคัดเลือกเอกชน “โครงการบริหารท่อส่งน้ำสายหลักภาคตะวันออก” โดยบริษัท วงษ์สยามก่อสร้าง จำกัด เป็นผู้เสนอผลประโยชน์ตอบแทนให้ภาครัฐสูงสุดจำนวน 25,693.22 ล้านบาท ตลอดอายุสัญญา 30 ปี (เฉลี่ยปีละ 856 ล้านบาท)
ขณะที่อันดับสองคือบริษัท จัดการและพัฒนาทรัพยากรน้ำภาคตะวันออก จำกัด (มหาชน) หรือ EASTW (ผู้ดำเนินการอยู่ในปัจจุบัน) ที่เสนอผลประโยชน์ตอบแทนให้ภาครัฐจำนวน 24,212.84 ล้านบาท (เฉลี่ยปีละ 807 ล้านบาท)
โดยเสียงส่วนใหญ่เห็นว่าให้รอคำพิพากษาศาลปกครองกลาง (ที่ EASTW ยื่นคำร้องขอให้เพิกถอนผลประมูลดังกล่าว) ก่อน ทั้ง ๆ ที่สัญญาระบบท่อเดิมจะหมดปี 2566 และระบบท่อที่ไม่มีสัญญา ต้องมีการดำเนินการต่อทันทีก็ตาม
ท่ามกลางเสียงร่ำลือกันว่า…เบื้องหลังการถ่ายทำครั้งนี้…มีการวิ่งเต้นกันอยู่ไม่น้อยทีเดียว..!??
เอาเถอะ.!! สุดท้าย “โครงการบริหารท่อส่งน้ำสายหลักภาคตะวันออก” ที่แคว้งมาแล้ว 4 เดือน…ก็จะเลื่อนกันต่อไปแบบไม่มีกำหนด..!!
แต่ไฮไลท์มันอยู่ตรง EASTW รายเดิมที่ได้รับมอบทรัพย์สินและสิทธิ์บริหารท่อส่งน้ำสายหลักภาคตะวันออกดังกล่าว จากกรมธนารักษ์ในปัจจุบัน กล่าวคือ 1) โครงการที่จัดทำสัญญาแล้ว 1 โครงการ (โครงการท่อส่งน้ำดอกกราย) มูลค่า 722.09 ล้านบาท สัญญาเช่าและบริหาร 30 ปี (1 ม.ค. 2537-31 ธ.ค. 2566)
2) โครงการที่อยู่ระหว่างจัดทำสัญญา 2 โครงการ คือโครงการหนองปลาไหล-หนองค้อ (ปี2540) มูลค่า 2,205.19 ล้านบาท โครงการหนองค้อ-แหลมฉบัง ระยะที่ 2 (ปี 2541) มูลค่า 2,554.87 ล้านบาท รวมมูลค่าทั้งสิ้น 3,182.15 ล้านบาท
…แต่ตลอดช่วง 23 ปีที่ผ่านมา (ตั้งแต่ปี 2540-2563) พบว่า  EASTW มีการจ่ายค่าผลประโยชน์ตอบแทนให้แก่กรมธนารักษ์เพียง 341.75 ล้านบาท หรือแค่ปีละ 14.86 ล้านบาทเท่านั้นเอง
โดยโครงการที่จัดทำสัญญาแล้ว 236.12 ล้านบาท (เฉลี่ยปีละ 10.27 ล้านบาท) และโครงการที่อยู่ระหว่างจัดทำสัญญา 105.63 ล้านบาท (เฉลี่ยปีละ 4.59 ล้านบาท)
โอ้วพระเจ้าช่วยกล้วยแขก.! ดูจากงบการเงิน EASTW แต่ละปีมีรายได้กว่า 4,000 ล้านบาท โดยเป็นรายได้จาก“โครงการท่อส่งน้ำสายหลักภาคตะวันออก” แห่งนี้กว่า 30% หรือปีละกว่า 1,200 ล้านบาท
แต่ EASTW กลับจ่ายค่าผลประโยชน์ตอบแทนให้กรมธนารักษ์แค่ปีละ 14.86 ล้านบาท ต่างจากผู้ถือหุ้น EASTW ที่พากัน “อิ่มหมีพีมัน” กับเงินปันผลที่รับกันท้องป่องอิ่มแปล้ทุกปี…เกือบ ๆ 100% ของกำไรสุทธิเลยเชียวนะ.!!
เอาแค่การประปาส่วนภูมิภาค (กปภ.) ในสังกัดกระทรวงมหาดไทย…ผู้ถือหุ้นใหญ่อันดับหนึ่ง รับเงินปันผลปีละเกือบ 300 ล้านบาท…ก็คงพอจะถึงบางอ้อกันได้ทันทีว่า…
…ทำไม๊…ทำไม “บอร์ดที่ราชพัสดุ” ในสายมหาดไทย…ถึงลงมติให้เลื่อนอนุมัติผลการคัดเลือกที่มีชื่อ “วงษ์สยามก่อสร้าง” เป็นผู้ชนะประมูลออกไปก่อน..!!
ส่วนจะไปเกี่ยวข้องเรื่อง “วิ่งผลัดสี่คูณร้อย” กันแถว ๆ คลองหลอดหรือไม่..!?
เอ่อ…อันนี้ก็ไม่รู้สินะ..!?
…อิ..อิ..อิ…